《题金粟洞》
宋代·蒲寿宬

天风吹绝顶，小立思生豪。
遥海望无际，众峰疑避高。
龙留神骨去，犀敛夜光韬。
惟爱瑶池水，寻云学种桃。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。